CELEX: 31981R1187
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1187/81 τού Συμβουλίου τής 28ης Απριλίου 1981 περί τροποποιήσεως τού κανονισμού (ΕΟΚ) αριθ. 2727/75 «περί κοινής οργανώσεως αγοράς στόν τομέα τών σιτηρών»

Avis juridique important

|

31981R1187

Κανονισμός (ΕΟΚ) αριθ. 1187/81 τού Συμβουλίου τής 28ης Απριλίου 1981 περί τροποποιήσεως τού κανονισμού (ΕΟΚ) αριθ. 2727/75 «περί κοινής οργανώσεως αγοράς στόν τομέα τών σιτηρών»  

Επίσημη Εφημερίδα αριθ. L 121 της 05/05/1981 σ. 0001 - 0002 Ισπανική ειδική έκδοση: Κεφάλαιο 03 τόμος 21 σ. 0185  Πορτογαλική ειδική έκδοση : Κεφάλαιο 03 τόμος 21 σ. 0185 

***** ΚΑΝΟΝΙΣΜΟΣ (ΕΟΚ) αριθ. 1187/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί τροποποιήσεως του κανονισμού (ΕΟΚ) αριθ. 2727/75 «περί κοινής οργανώσεως αγοράς στον τομέα των σιτηρών»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το πρωτόκολλο αριθ. 19, που είναι προσαρτημένο στην πράξη προσχωρήσεως του 1972, προβλέπει ότι το Συμβούλιο θεσπίζει τα αναγκαία μέτρα για να διευκολύνει τη χρησιμοποίηση κοινοτικών σιτηρών για την παρασκευή οινοπνευματωδών ποτών που λαμβάνονται από σιτηρά, και ιδίως ουίσκυ, που εξάγονται προς τις τρίτες χώρες· ότι το πρωτόκολλο αυτό προβλέπει, επί πλέον, ότι τα μέτρα αυτά εντάσσονται στα πλαίσια της γενικής πολιτικής της Κοινότητος για την αλκοόλη·  ότι τα μέτρα αυτά δύνανται να ληφθούν στα πλαίσια του κανονισμού περί κοινής οργανώσεως αγοράς στον τομέα των σιτηρών ή στα πλαίσια του κανονισμού περί κοινής οργανώσεως αγοράς που θα θεσπισθεί στον τομέα της αλκοόλης·  ότι η κοινή οργάνωση αγοράς στον τομέα της αιθυλικής αλκοόλης γεωργικής προελεύσεως δεν έχει καθιερωθεί μέχρι σήμερα· ότι τα μέτρα αυτά πρέπει, κατά συνέπεια, να ληφθούν στον τομέα των σιτηρών·  ότι για τη βιομηχανία των εν λόγω οινοπνευματωδών ποτών που λαμβάνονται από σιτηρά, τα οποία υπάγονται στον κανονισμό (ΕΟΚ) αριθ. 2727/75 (2), όπως τροποποιήθηκε τελευταία από την πράξη προσχωρήσεως του 1979, είναι αναγκαίο να ληφθούν μέτρα, ώστε τα γεωργικά προϊόντα από τα οποία λαμβάνεται αλκοόλη και τα οποία χρησιμοποιούνται από τη βιομηχανία αυτή να δύνανται να χρησιμοποιηθούν και να εξαχθούν σε τιμή κατώτερη εκείνης η οποία προκύπτει από το καθεστώς τιμών εντός της Κοινότητος·  ότι, σύμφωνα με τις διατάξεις του κανονισμού (ΕΟΚ) αριθ. 2727/75 και τις διατάξεις του κανονισμού (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί θεσπίσεως, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, των γενικών κανόνων για τη χορήγηση επιστροφών κατά την εξαγωγή και των κριτηρίων καθορισμού του ύψους τους (3), προκύπτει ότι δεν δύναται να χορηγείται επιστροφή κατά την εξαγωγή για τα προϊόντα του τομέα των σιτηρών που χρησιμοποιούνται στην παρασκευή οινοπνευματωδών ποτών για λήψη της εμπεριεχομένης αλκοόλης· ότι πρέπει, επομένως, να διευρυνθούν οι δυνατότητες χορηγήσεως σε άλλα οινοπνευματώδη ποτά και στη λήψη εμπεριεχομένης αλκοόλης·  ότι, εν τούτοις, λόγω της ειδικής διαδικασίας επεξεργασίας ορισμένων οινοπνευματωδών ποτών που λαμβάνονται από σιτηρά και εξάγονται προς τις τρίτες χώρες, είναι αναγκαίο να προβλεφθεί η δυνατότης προσαρμογής των κριτηρίων για τη χορήγηση επιστροφής κατά την εξαγωγή, καθώς και των μεθόδων ελέγχου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2727/75 τροποποιείται ως εξής:  1. Στο άρθρο 16 προστίθεται η ακόλουθη παράγραφος:  «4α. Κατά το μέτρο που είναι αναγκαίο για να ληφθούν υπόψη οι ιδιομορφίες επεξεργασίας ορισμένων οινοπνευματωδών ποτών που λαμβάνονται από σιτηρά, τα κριτήρια για τη χορήγηση των επιστροφών κατά την εξαγωγή, που αναφέρονται στην παράγραφο 1, και οι μέθοδοι ελέγχου δύνανται να προσαρμο  σθούν σ' αυτή αυτή την ειδική περίπτωση. Το Συμβούλιο, με ειδική πλειοψηφία προτάσει της Επιτροπής, θεσπίζει τους αναγκαίους γενικούς κανόνες που αφορούν την προσαρμογή αυτή».  2. Στο παράρτημα Β, το κείμενο σχετικά με την κλάση 22.09 του Κοινού Δασμολογίου αντικαθίσταται από το ακόλουθο κείμενο:  «22.09 Αιθυλική αλκοόλη μη μετουσιωμένη έχουσα αλκοολικόν τίτλον ολιγώτερον του 80 % vol. Αποστάγματα, ηδύποτα και έτερα οινοπνευματώδη ποτά. Σύνθετα αλκοολούχα παρασκευάσματα (καλούμενα «συμπεπυκνωμένα εκχυλίσματα») δια την παρασκευήν ποτών:  Γ. Οινοπνευματώδη ποτά:  ΙΙ. Τζίν  ΙΙΙ. β) Ουίσκυ (εξαιρέσει του ουίσκυ «Bourbon»)  ex IV. Βότκα έχουσα αλκοολικόν τίτλον 45,4 % vol η ολιγώτερον  V. Λοιπά».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. C 50 της 9. 3. 1981, σ. 15.  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 323 της 29. 11. 1980, σ. 27.